techiaith/cofnodycynulliad_en-cy huggingface dataset:
English: The Welsh independent living grant helps disabled people to live independently. A fortnight ago, the First Minister told me the decision to transfer this to local authorities followed advice from the Welsh Government stakeholder advisory group, but membership organisation Disability Wales advises that their preferred option of a Wales independent living fund was not included for the stakeholder group's consideration. Nearly two decades after devolution, with the Equality and Human Rights Commission reporting nearly one in four people in Wales living in poverty, and with child poverty above UK levels, it is time that recycled warm words were replaced with real action.
Welsh: Mae grant byw'n annibynnol Cymru yn helpu pobl anabl i fyw'n annibynnol. Bythefnos yn ôl, dywedodd y Prif Weinidog wrthyf fod y penderfyniad i drosglwyddo hyn i awdurdodau lleol yn dilyn cyngor gan grŵp cynghori rhanddeiliaid Lywodraeth Cymru. Ond mae sefydliad aelodaeth Anabledd Cymru yn cynghori na chafodd y dewis a ffafriwyd ganddynt o gronfa byw'n annibynnol Cymru ei gynnwys ar gyfer ystyriaeth y grŵp rhanddeiliaid. Bron i ddau ddegawd ar ôl datganoli, gyda'r Comisiwn Cydraddoldeb a Hawliau Dynol yn adrodd bod bron un o bob pedwar o bobl yng Nghymru yn byw mewn tlodi, a gyda thlodi plant yn uwch na lefelau'r DU, mae'n bryd bod gweithredu o ddifrif yn disodli geiriau moes wedi'u hailgylchu.
English: I think we live in a very unequal Wales. I'm going to flag up some of the issues here. I think violence is violence, abuse is abuse, and I oppose all forms of abuse. If we look at the document in relation to domestic violence, there is no mention of men in the objectives. If you look at the figures, I think it's one in four females are victims of domestic abuse; one in six males are also victims and the document seems to forget that. If we look at the funding of domestic abuse support, female support is financed to the tune of millions - as it should be - yet there's a huge gap with funding for helping men who are victims of domestic abuse. In this city, Both Parents Matter have had £4,500 in the last 12 months, and that organisation stops men killing themselves. It supports grandmothers, it supports aunties and it also supports mothers. If you look at the publicity on domestic abuse, you never see a female perpetrator, it's always a male playing up to the very sexist stereotype - you could even say a misandrist stereotype. If you look at the document before the Public Accounts Committee yesterday, information was provided by a female domestic abuse charity, there was nothing - nothing at all - from a male perspective. Nobody had bothered speaking to any organisation helping males in the same situation, and that is sexist.
Welsh: Rwy'n meddwl ein bod yn byw mewn Cymru anghyfartal iawn. Rwy'n mynd i dynnu sylw at rai o'r materion yma. Rwy'n credu mai trais yw trais, cam-drin yw cam-drin, ac rwy'n gwrthwynebu pob math o gam-drin. Os edrychwn ar y ddogfen sy'n ymwneud â thrais domestig, nid oes sôn am ddynion yn yr amcanion. Os edrychwch ar y ffigurau, rwy'n credu mai un o bob pedair menyw sy'n dioddef trais domestig; mae un o bob chwe dyn yn dioddef hefyd ond ymddengys bod y ddogfen yn anghofio hynny. Os edrychwn ar ariannu cymorth cam-drin domestig, mae cefnogaeth i fenywod yn cael ei hariannu gan filiynau o bunnoedd - fel y dylai fod - ac eto mae bwlch enfawr o ran y cyllid i helpu dynion sy'n dioddef cam-drin domestig. Yn y ddinas hon, cafodd Both Parents Matter £4,500 yn ystod y 12 mis diwethaf, ac mae'r mudiad hwnnw'n atal dynion rhag lladd eu hunain. Mae'n cefnogi neiniau, mae'n cefnogi modrybedd ac mae hefyd yn cefnogi mamau. Os edrychwch ar y cyhoeddusrwydd i gam-drin domestig, dydych chi byth yn gweld troseddwr benywaidd, dyn ydyw bob amser, sy'n ymddwyn mewn fel stereoteip rhywiaethol iawn - gallech hyd yn oed ddweud stereoteip â chasineb at ddynion. Os edrychwch ar y ddogfen a oedd gerbron y Pwyllgor Cyfrifon Cyhoeddus ddoe, darparwyd gwybodaeth gan elusen cam-drin domestig benywaidd, nid oedd dim - dim byd o gwbl - o safbwynt gwrywaidd. Doedd neb wedi trafferthu siarad ag unrhyw sefydliad yn helpu dynion yn yr un sefyllfa, ac mae hynny'n rhywiaethol.
English: If I could just come back on that point, during the last term, during the domestic abuse Bill, I was on the committee and the figures were there for all to see of actual domestic abuse perpetrators. The statistics were there. We did acknowledge that there are male victims, but, certainly in Wales, the figures are quite categorically there, in fact, that women are subjected to domestic abuse in a much larger proportion.
Welsh: Pe gallwn i ddod yn ôl ar y pwynt hwnnw, yn ystod y tymor diwethaf, yn ystod y Bil cam-drin domestig, roeddwn i ar y pwyllgor ac roedd y ffigurau yno i bawb eu gweld o gyflawnwyr cam-drin domestig gwirioneddol. Roedd yr ystadegau yno. Roeddem yn cydnabod bod dioddefwyr gwrywaidd, ond, yn sicr yng Nghymru, mae'r ffigurau yn eithaf pendant yno, mewn gwirionedd, fod cyfran llawer fwy o fenywod yn dioddef cam-drin domestig.
English: You do need to bring your comments to an end, now.
Welsh: Mae angen i chi ddod â'ch sylwadau i ben yn awr.
English: Okay, I'll bring my remarks to a close, and I'll finish on racism, which I know all about. To be honest, I think from the age of four I've known what it's like to appear different and to have slightly darker skin and be treated in a different way because of that. And I'm appealing now, without attacking anybody, I'm appealing for some responsibility across the whole spectrum of politics and especially from some people who see themselves on the left, because the terms 'racist' and 'racism' and 'xenophobia' are being abused, and they're being thrown at everyone, and when you do that, the term loses its value, and you're helping fascists and you're helping those who actually are racist. I'm not blaming colleagues here, but we know what we're talking about - you probably know what I'm talking about, and what I'm asking for from you is an end to the silence on such unacceptable use and abuse of the terms 'racist' and 'xenophobe'. Diolch yn fawr.
Welsh: Iawn, byddaf yn dod â fy sylwadau i ben, a byddaf yn cloi drwy gyfeirio at hiliaeth, yr wyf yn gwybod popeth amdano. A bod yn onest, rwy'n meddwl ers pan oeddwn yn bedair oed rwyf wedi gwybod sut beth ydyw i ymddangos yn wahanol a chael croen ychydig yn dywyllach a chael eich trin mewn ffordd wahanol oherwydd hynny. Dwi'n apelio yn awr, heb ymosod ar unrhyw un, dwi'n apelio am rywfaint o gyfrifoldeb ar draws holl sbectrwm gwleidyddiaeth ac yn enwedig gan rai pobl sy'n gweld eu hunain ar y chwith, gan fod y termau 'hiliaeth' 'hiliol' a 'senoffobia' yn cael eu cam-ddefnyddio, ac maent yn cael eu taflu at bawb. A phan fyddwch yn gwneud hynny, mae'r term yn colli ei werth, ac rydych chi'n helpu ffasgwyr ac rydych yn helpu'r rhai sydd mewn gwirionedd yn hiliol. Dydw i ddim yn beio cydweithwyr yma, ond rydym yn gwybod am beth yr ydym yn sôn - mae'n debyg eich bod chi'n gwybod am beth yr wyf yn sôn, a'r hyn yr wyf yn gofyn amdano gennych chi yw rhoi terfyn ar y distawrwydd ynghylch y defnydd a'r camddefnydd annerbyniol o'r termau 'hiliol' a 'xenophobe' (rhywun sy'n casáu estronwyr). Diolch yn fawr.
English: Thank you. The figures you came out with about the percentages of females on local councils: it's a big problem. I just want to reiterate what I said earlier and maybe get your support, because what is happening in local government is that people are being treated so badly - women councillors followed around, shouted at, abused - and, unless you react well in a bear pit, then you're not really cut out for local government with the way that it is. So, I'd appeal to you to maybe talk to your group, and let's get something going in terms of assessing exactly how female councillors feel in Wales, because the system at the minute just completely - completely - excludes them.
Welsh: Diolch. Y ffigurau a gyflwynwyd gennych ynghylch canrannau o fenywod ar gynghorau lleol: mae'n broblem fawr. Rwyf eisiau ailadrodd yr hyn a ddywedais yn gynharach ac efallai gael eich cymorth, oherwydd yr hyn sy'n digwydd mewn llywodraeth leol yw bod pobl yn cael eu trin mor wael - cynghorwyr benywaidd yn cael eu dilyn o gwmpas, gweiddi arnynt, eu cam-drin - ac, oni bai eich bod yn ymateb yn dda yn y talwrn, yna nid ydych yn berson delfrydol ar gyfer llywodraeth leol fel ag y mae. Felly, byddwn i'n apelio arnoch i siarad efallai â'ch grŵp, a gadewch i ni gychwyn rhywbeth o ran asesu yn union sut mae cynghorwyr benywaidd yn teimlo yng Nghymru, oherwydd mae'r system ar y funud yn gyfan gwbl - yn gyfan gwbl - yn eithrio menywod.
English: Will you give way, Minister? You're wrong.
Welsh: A wnewch chi ildio, Weinidog? Rydych yn anghywir.
English: [Continues.] - as set out in the Violence Against Women, Domestic Abuse and Sexual Violence (Wales) Act 2015.
Welsh: [Yn parhau.] - fel y nodir yn Neddf Trais yn Erbyn Menywod, Cam-drin Domestig a Thrais Rhywiol (Cymru) 2015.
English: The Minister's not giving way. Carry on, Minister.
Welsh: Nid yw'r Gweinidog yn ildio. Ewch yn eich blaen, Weinidog.
English: The Member, of all people in this Chamber, should also reflect on his contribution today. He was right when he said abuse is abuse. Well, the Member should know very well about that in terms of his contribution in this Chamber. I would just remember that many people in this Chamber know the real Neil McEvoy, and I would just suggest that we all make sure that where there are issues of domestic violence in any of the arenas we face, that it is appropriate that we call that principle out. Llywydd, this has been a very interesting debate today. We do continue to work on our issue around equalities, and many Members have referred to the very important processes we have in place in Wales. But it is a challenge not only for Government, but also for our third sector partners, and we have to work together to challenge this. I am grateful for the contribution made by many today and will continue to work with you in order to continue our equality strand.
Welsh: Dylai'r Aelod, o bawb yn y Siambr hon, hefyd fyfyrio ar ei gyfraniad heddiw. Roedd yn iawn pan ddywedodd mai cam-drin yw cam-drin. Wel, dylai'r Aelod wybod yn dda iawn am hynny yn nhermau ei gyfraniad yn y Siambr hon. Byddwn yn cofio bod llawer o bobl yn y Siambr hon yn adnabod y gwir Neil McEvoy, a byddwn yn awgrymu ein bod i gyd yn gwneud yn siŵr, lle mae materion trais yn y cartref yn unrhyw un o'r meysydd yr ydym yn eu hwynebu, ei bod yn briodol ein bod yn herio'r egwyddor honno. Lywydd, mae hon wedi bod yn ddadl ddiddorol iawn heddiw. Rydym yn parhau i weithio ar ein problem o ran cydraddoldeb, ac mae llawer o Aelodau wedi cyfeirio at y prosesau pwysig iawn sydd gennym ar waith yng Nghymru. Ond mae'n her nid yn unig i'r Llywodraeth, ond hefyd i'n partneriaid yn y trydydd sector, ac mae'n rhaid i ni weithio gyda'n gilydd i herio hyn. Rwy'n ddiolchgar am y cyfraniad a wnaed gan lawer heddiw a byddaf yn parhau i weithio gyda chi er mwyn parhau â'n helfen gydraddoldeb.
English: The proposal is to agree amendment 1. Does any Member object? Amendment 1 is therefore agreed in accordance with Standing Order 12.36.
Welsh: Y cwestiwn yw: a ddylid derbyn gwelliant 1? A oes unrhyw wrthwynebiad? Felly derbynnir gwelliant 1 yn unol â Rheol Sefydlog 12.36.
English: The proposal is to agree amendment 2. Does any Member object? [Objection.]. Therefore, we will go to voting time.
Welsh: Y cwestiwn yw: a ddylid derbyn gwelliant 2? A oes unrhyw wrthwynebiad. [Gwrthwynebiad.] Os felly, fe awn i'r cyfnod pleidleisio.
English: I now move to voting time. I call for a vote on the debate that we've just had. I call for a vote on amendment 2, tabled in the name of Paul Davies. Open the vote. Close the vote. For 23, no abstentions and 28 against. Therefore, the amendment is not agreed.
Welsh: Rydw i'n symud i'r cyfnod pleidleisio, ac rydw i'n galw am bleidlais ar y ddadl rydym ni newydd ei chynnal, ac felly rydw i'n galw am bleidlais ar welliant 2, a gyflwynwyd yn enw Paul Davies. Agor y bleidlais. Cau'r bleidlais. O blaid 23, neb yn ymatal, 28 yn erbyn. Mae'r gwelliant wedi ei wrthod.
English: I call, therefore, for a vote on the motion as amended.
Welsh: Rydw i'n galw felly am bleidlais ar y cynnig a gyflwynwyd yn enw Jane Hutt.
English: Open the vote. Close the vote. In favour 52, no abstentions and none against. Therefore, the motion is agreed.
Welsh: Agor y bleidlais. Cau'r bleidlais. O blaid 52, neb yn ymatal, neb yn erbyn, ac felly mae'r cynnig wedi ei gymeradwyo.
English: The first item on our agenda this afternoon is questions to the Cabinet Secretary for the Environment and Rural Affairs. The first question [OAQ (5) 0088 (ERA) ] has been withdrawn. So, the second question, Neil Hamilton.
Welsh: Yr eitem gyntaf ar ein hagenda ni y prynhawn yma yw'r cwestiynau i Ysgrifennydd y Cabinet dros yr Amgylchedd a Materion Gwledig. Fe dynnwyd y cwestiwn cyntaf [OAQ (5) 0088 (ERA) ] yn ôl. Felly, yr ail gwestiwn, Neil Hamilton.
English: Thank you. The UK's future exit from the European Union raises many questions and uncertainties for the future of Wales's fishing industry. To help safeguard the prosperity of the industry and our coastal communities, my department will be developing a forward-looking fisheries policy, as set out in the 'Securing Wales' Future' White Paper.
Welsh: Diolch. Mae llawer o gwestiynau ac ansicrwydd ynghlwm wrth ymadawiad y DU â'r Undeb Ewropeaidd yn y dyfodol mewn perthynas â dyfodol diwydiant pysgota Cymru. Er mwyn diogelu ffyniant y diwydiant a'n cymunedau arfordirol, bydd fy adran yn datblygu polisi pysgodfeydd sy'n edrych tua'r dyfodol, fel y nodir yn y Papur Gwyn, 'Diogelu Dyfodol Cymru'.
English: I'm delighted with the answer that the Cabinet Secretary has provided. Does she accept that the opportunities that will be available for Welsh fishermen and women will be very significant, that the last 43 years have seen a plundering of our seas through the common fisheries policy, the devastation of fish stocks, which have taken many, many years to begin to correct, and that by taking back control of the coastal waters and further regions of the sea, we have the opportunity not only to develop a massive economic resource for Wales, but also to improve conservation in Welsh waters?
Welsh: Rwy'n fodlon iawn gydag ateb Ysgrifennydd y Cabinet. A yw'n derbyn y bydd y cyfleoedd a fydd ar gael i bysgotwyr Cymru yn sylweddol iawn, fod ein moroedd wedi cael eu hysbeilio dros y 43 mlynedd diwethaf o ganlyniad i'r polisi pysgodfeydd cyffredin, y difrod i stociau pysgod, sydd wedi cymryd sawl blwyddyn i ddechrau eu hunioni, a bod gennym gyfle, drwy ailgymryd rheolaeth ar y dyfroedd arfordirol a rhannau pellach o'r môr, nid yn unig i ddatblygu adnodd economaidd enfawr i Gymru, ond hefyd i wella cadwraeth yn nyfroedd Cymru?
English: I think it's a little too early to assume Brexit will be as positive as the Member portrays for the fishing industry overall. But I absolutely accept - and I've said many times - that, while leaving the EU poses many risks and challenges, there are opportunities going forward. I think market access is absolutely critical, and, as I said, we will have a common fisheries policy going forward - a very Welsh-specific fishing policy - to replace the common fisheries policy. But I do think we need to look at the basic principles of how we do manage our fisheries in Wales. I think there needs to be more flexibility and also adaptable management regimes, going forward.
Welsh: Credaf ei bod braidd yn gynnar i gymryd yn ganiataol y bydd Brexit mor gadarnhaol i'r diwydiant pysgota yn gyffredinol ag y mae'r Aelod yn ei awgrymu. Ond rwy'n derbyn yn llwyr - ac rwyf wedi dweud sawl tro - er y bydd gadael yr UE yn peri llawer o risgiau a heriau, y bydd yna gyfleoedd yn y dyfodol. Credaf fod mynediad at y farchnad yn gwbl hanfodol, ac fel y dywedais, bydd gennym bolisi pysgodfeydd cyffredin ar gyfer y dyfodol - polisi pysgota penodol iawn i Gymru - i gymryd lle'r polisi pysgodfeydd cyffredin. Ond credaf fod angen inni ystyried yr egwyddorion sylfaenol o ran sut rydym yn rheoli ein pysgodfeydd yng Nghymru. Credaf fod angen mwy o hyblygrwydd, yn ogystal â chyfundrefnau rheoli addasadwy, ar gyfer y dyfodol.
English: I hope you wouldn't listen to the kings Canute at the other end of the Chamber, who believe that they can manage our seas. There is an important fishery in Wales, which is the shellfish fishery, which is extremely important. What are the possibilities as we look at scallop fishing, for example, and mussels of course, to open fisheries that could be certified under a Marine Stewardship Council scheme in order to promote this industry in Wales? Could you develop that side of things so that we can have sustainable fisheries as we leave the European Union?
Welsh: Gobeithio na fyddwch chi'n gwrando ar y brenhinoedd Cnut draw ar yr ochr arall, sy'n meddwl eu bod nhw'n gallu rheoli'r moroedd. Ond mae yna bysgodfa bwysig yng Nghymru, sef y bysgodfa gregyn, sy'n hynod bwysig. Beth yw'r posibiliadau, wrth i ni edrych ar bysgota cregyn bylchog, er enghraifft, ac, wrth gwrs, cregyn gleision, i agor pysgodfeydd wedi eu tystio o dan gynllun y Marine Stewardship Council, er mwyn hybu pysgodfeydd yng Nghymru? A oes modd i chi ddatblygu'r ochr honno i bethau, fel ein bod ni'n cael pysgodfeydd cynaliadwy wrth ymadael â'r Undeb Ewropeaidd?
English: Thank you. Well, I hope, in my answer to Neil Hamilton, you accepted that I said I think the presumption that it's going to be a very positive thing is a little early. But, you know, as I said, there are opportunities, and I think we do need that more flexible approach. You mention specifically scallops and mussels, and how we move forward, particularly in relation to seafood. I'm going out to our local seafood expo in Brussels in April, because I think there is a lot we can do for the fisheries industry, which, maybe, have been hampered at times, and it's about getting that more flexible approach. But I go back to what I was saying: market access is absolutely critical.
Welsh: Diolch. Wel, gobeithiaf eich bod wedi derbyn fy mod wedi dweud, yn fy ateb i Neil Hamilton, fy mod yn credu bod y rhagdybiaeth y bydd yn rhywbeth cadarnhaol braidd yn gynnar. Ond fel y dywedais, mae cyfleoedd i'w cael, a chredaf fod angen yr ymagwedd fwy hyblyg honno arnom. Rydych yn sôn yn benodol am gregyn bylchog a chregyn gleision, a sut y dylem fynd yn ein blaenau, yn enwedig mewn perthynas â bwyd môr. Byddaf yn mynychu ein expo bwyd môr lleol ym Mrwsel ym mis Ebrill, gan fy mod o'r farn fod llawer y gallem ei wneud ar gyfer y diwydiant pysgodfeydd, sydd efallai wedi cael ei lesteirio yn y gorffennol, ac mae'n ymwneud â sicrhau'r ymagwedd fwy hyblyg honno. Ond dychwelaf at yr hyn yr oeddwn yn ei ddweud: mae mynediad at y farchnad yn gwbl hanfodol.
English: Along the same lines, Cabinet Secretary, you know how vulnerable the Gower cockle industry is because of early stock deaths in the Burry estuary. Perhaps the great repeal Bill will safeguard this industry by retaining the shellfish regulations of the European Union, but it won't actually protect shellfish markets within the European Union at the moment. So, how is the Welsh Government promoting our shellfish within the European Union in order to ensure that our produce will be the first choice, with tariffs or without?
Welsh: Ar yr un thema, Ysgrifennydd y Cabinet, rydych chi'n gwybod, wrth gwrs, pa mor fregus yw diwydiant cocos Gŵyr oherwydd marwolaeth cynnar stociau ym moryd Burry. Ac efallai fydd y Bil diddymu mawr yn diogelu'r diwydiant hwn drwy gadw rheoliadau pysgod cregyn yr Undeb Ewropeaidd, ond ni fydd yn amddiffyn marchnadoedd pysgod cregyn yn yr Undeb Ewropeaidd ar hyn o bryd. Felly, sut mae Llywodraeth Cymru yn hybu ein pysgod cregyn o fewn gwledydd yr Undeb Ewropeaidd, i sicrhau bod ein cynnyrch yn mynd i fod yn ddewis cyntaf - gyda thariffau, neu hebddynt?
English: Well, I mentioned in my answer to Simon Thomas that I'm going out to the seafood expo in Brussels. I've given funding for that. I think it's very important that I personally go out there, to make sure everybody knows about our great Welsh seafood industry. We've also had the seafood strategy, which I helped launch with the industry about three or four months ago.
Welsh: Wel, soniais yn fy ateb i Simon Thomas y byddaf yn mynychu'r expo bwyd môr ym Mrwsel. Rwyf wedi darparu cyllid ar gyfer hynny. Credaf ei bod yn bwysig iawn fy mod yn mynychu'n bersonol, er mwyn sicrhau bod pawb yn ymwybodol o'n diwydiant bwyd môr gwych yng Nghymru. Rydym hefyd wedi cael y strategaeth bwyd môr a helpais i'w lansio gyda'r diwydiant oddeutu tri neu bedwar mis yn ôl.
English: Thank you. This financial year, we are investing £26.5 million in Welsh Government Warm Homes to improve the energy efficiency of our housing stock and help tackle fuel poverty. I'm currently considering funding options for the next four years and will be making an announcement by the end of March.
Welsh: Diolch. Yn y flwyddyn ariannol hon, rydym yn buddsoddi £26.5 miliwn yn rhaglen Cartrefi Clyd Llywodraeth Cymru i wella effeithlonrwydd ynni ein stoc dai ac er mwyn helpu i drechu tlodi tanwydd. Ar hyn o bryd, rwy'n ystyried opsiynau ariannu ar gyfer y pedair blynedd nesaf a byddaf yn gwneud cyhoeddiad cyn diwedd mis Mawrth.
English: Well, I welcome that response, and it will build on the work where, I understand, last year, under Nest and Arbed, something around 8,000 homes were improved with their energy efficiency. And of course, this links to fuel poverty, and that's what I wanted to ask in my supplementary. The Welsh Government and Cabinet Secretary will be aware of Age Cymru's statement on fuel poverty, and they've made some specific recommendations, building on the work that the Welsh Government has done. They've asked for a new strategic approach to tackling fuel poverty, backed by a clear programme and timescales. They've asked for robust and regularly updated data on housing stock quality, and reporting on fuel poverty levels. And one of the things they suggest, finally, is that we should consider an ambitious new fuel poverty target based on improving a number of low-income homes to a minimum energy performance certificate rating of C each year. There are other recommendations, but I wonder will she be taking the time to look at the Age Cymru proposals and to respond to them, and to take forward the work that we've already been doing in the Welsh Government.
Welsh: Wel, croesawaf yr ymateb hwnnw, a bydd yn adeiladu ar y gwaith lle y gwnaed gwelliannau, yn ôl yr hyn a ddeallaf, i effeithlonrwydd ynni oddeutu 8,000 o gartrefi y llynedd o dan Nyth ac Arbed. Ac wrth gwrs, mae hyn yn cysylltu â thlodi tanwydd, ac roeddwn am ofyn hynny yn fy nghwestiwn atodol. Bydd Llywodraeth Cymru ac Ysgrifennydd y Cabinet yn ymwybodol o ddatganiad Age Cymru ar dlodi tanwydd, ac maent wedi gwneud argymhellion penodol, gan adeiladu ar y gwaith y mae Llywodraeth Cymru wedi'i wneud. Maent wedi gofyn am ymagwedd strategol newydd, wedi'i chefnogi gan raglen ac amserlenni clir, i fynd i'r afael â thlodi tanwydd. Maent wedi gofyn am ddata cadarn sy'n cael ei ddiweddaru'n rheolaidd ar ansawdd y stoc dai, ac adroddiadau ar lefelau tlodi tanwydd. Ac un o'u hargymhellion, i gloi, yw y dylem ystyried targed newydd uchelgeisiol ar gyfer tlodi tanwydd yn seiliedig ar godi sgôr tystysgrif perfformiad ynni gofynnol nifer o gartrefi incwm isel i C neu'n uwch bob blwyddyn. Ceir argymhellion eraill, ond tybed a fydd hi'n ymroi i edrych ar argymhellion Age Cymru ac yn ymateb iddynt, ac yn bwrw ymlaen â'r gwaith yr ydym eisoes wedi bod yn ei wneud yn Llywodraeth Cymru.